**Ministru kabineta noteikumu projekta   
“Grozījumi Ministru kabineta 2014.gada 8.aprīļa noteikumos Nr.190 „Noteikumi par mikrouzņēmumu nodokļa deklarāciju un tās aizpildīšanas kārtību”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Pamatojoties uz Saeimā 2013.gada 6.novembrī pieņemtā likuma “Grozījumi Mikrouzņēmumu nodokļa likumā” 6. un 8.pantā ietvertajiem grozījumiem, Mikrouzņēmumu nodokļa likuma (turpmāk – likums) 6.pantā un pārejas noteikumu 6.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma 6.panta pirmajā daļā noteikts, ka mikrozņēmumu nodokļa likme ir deviņi procenti.  Ar Saeimas 2013.gada 6.novembrī pieņemtā likuma “Grozījumi Mikrouzņēmumu nodokļa likumā” (stājās spēkā ar 2014.gada 1.janvāri) 6. un 8.pantu grozīta likuma 6.panta pirmā daļa, likuma 6.pants papildināts ar jaunu 1.1daļu un likums papildināts ar pārejas noteikumu 6.punktu, kas paredz no 2015.gada 1.janvāra noteikt mikrouzņēmumu nodokļa likmi deviņi procenti mikrouzņēmuma apgrozījumam līdz 7000 *euro*, savukārt mikrouzņēmuma apgrozījumam no 7000,01 līdz 100 000 *euro* mikrouzņēmumu nodokļa likme noteikta:  1) 2015.gadā – 11 procenti;  2) 2016.gadā – 13 procenti;  3) sākot ar 2017.gadu, – 15 procenti.  Tādējādi nepieciešams veikt grozījumus Ministru kabineta 2014.gada 8.aprīļa noteikumos Nr.190 “Noteikumi par mikrouzņēmumu nodokļa deklarāciju un tās aizpildīšanas kārtību” (turpmāk – noteikumi) un tā pielikuma “Mikrouzņēmumu nodokļa deklarācija” veidlapā, paredzot no 2015.gada 1.janvāra mikrouzņēmumu apgrozījumam līdz 7000 *euro* saglabāt esošo 9 procentu nodokļa likmi un mikrouzņēmumu nodokļa apgrozījumam no 7000,01 līdz 100 000 *euro* piemērot 2015.gadā 11 procentu nodokļa likmi, 2016.gadā – 13 procentu nodokļa likmi un sākot ar 2017.gadu – 15 procentu nodokļa likmi.  Noteikumu projekta mērķis ir precizēt mikrouzņēmumu nodokļa deklarācijas veidlapas paraugu un tās aizpildīšanas kārtību atbilstoši Saeimā 2013.gada 6.novembrī pieņemtā likuma “Grozījumi Mikrouzņēmumu nodokļa likumā” 6.pantā noteiktajām mikrouzņēmumu nodokļa likmēm.  Lai no 2015.gada 1.janvāra nodrošinātu mikrouzņēmumu nodokļa deklarācijas aizpildīšanu atbilstoši likumā noteiktajam, noteikumu projekts paredz izteikt noteikumu 7.punktu jaunā redakcijā, nosakot, ka mikrouzņēmumu nodokļa deklarācijas 5.rindā nodokļa maksātājs norāda mikrouzņēmuma ceturkšņa apgrozījumu, kas no gada sākuma nepārsniedz 7000 *euro*, kā arī papildināt noteikumus ar jaunu 7.1punktu, nosakot, ka mikrouzņēmumu nodokļa deklarācijas 5.1rindā nodokļa maksātājs norāda mikrouzņēmuma ceturkšņa apgrozījumu, kas no gada sākuma ir no 7 000, 01 *euro* līdz 100 000 *euro*, vai ceturkšņa apgrozījumu, ja apgrozījuma kopsumma no gada sākuma pārsniedz 100 000 *euro* un nodokļa maksātājs piemēro [Mikrouzņēmumu nodokļa likuma](http://likumi.lv/doc.php?id=215302) [6.panta](http://likumi.lv/doc.php?id=215302#p6) 3.1daļu, papildināt noteikumus ar jaunu 17.1punktu, nosakot, ka mikrouzņēmumu nodokli deklarācijas 8.1rindā aprēķina, mikrouzņēmumu nodokļa deklarācijas 5.1rindā norādīto mikrouzņēmuma ceturkšņa apgrozījumu reizinot ar mikrouzņēmumu nodokļa likmi, kas tiek piemērota mikrouzņēmumu ceturkšņa apgrozījumam, kas no gada sākuma ir no 7 000,01 *euro* līdz 100 000 *euro*,vai ceturkšņa apgrozījumam, kas no gada sākuma pārsniedz 100 000 *euro*, ja nodokļa maksātājs piemēro Mikrouzņēmumu nodokļa likuma 6. panta 3.1daļu.  Lai pareizi veiktu mikrouzņēmumu nodokļa aprēķinu noteikumu projekts paredz papildināt noteikumu 8., 9., 22. un 23.punktu ar atsauci uz jaunām mikrouzņēmumu nodokļa deklarācijas rindām.  Noteikumu pielikums “Mikrouzņēmumu nodokļa deklarācija” ir izteikts jaunā redakcijā, atbilstoši noteikumu projektā paredzētajiem grozījumiem noteikumos. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību  un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mikrouzņēmumu nodokļa maksātāji (mikrouzņēmuma nodokļa maksātāju skaits uz 2014.gada 1.jūliju ir 36 940) |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus.  Ievērojot to, ka sākot ar 2015.gadu mikrouzņēmumu nodokļa likme ir noteikta mikrouzņēmumu apgrozījumam līdz 7000 *euro* – 9 procenti, bet mikrouzņēmumu apgrozījumam no 7000,01 līdz 100 000 *euro* – 11 procenti 2015.gadā; 13 procenti – 2016.gadā; 15 procenti sākot ar 2017.gadu, mikrouzņēmumu nodokļa deklarācija tiks papildināta ar divām jaunām rindām, kā rezultātā mikrouzņēmumu nodokļa maksātājiem apgrozījums no 7000,01 *euro* līdz 100 000 *euro* jānorāda jaunā mikrouzņēmumu nodokļa deklarācijas rindā (5.1rinda „Mikrouzņēmuma ceturkšņa apgrozījums, kas no gada sākuma ir no 7 000,01 *euro*, līdz 100 000  *euro*, vai ceturkšņa apgrozījums, ja apgrozījuma kopsumma no gada sākuma pārsniedz 100 000 *euro*, bet tiek piemērota Mikrouzņēmumu nodokļa likuma 6. panta 3.1daļa”), mikrouzņēmumu nodokļa deklarācijas rinda, kurā norādāms apgrozījums līdz 7000 *euro* (5.rinda „Mikrouzņēmuma ceturkšņa apgrozījums, kas no gada sākuma nepārsniedz 7 000 *euro*”), ir jāaizpilda tikai ceturksnī, kad mikrouzņēmuma apgrozījums sasniedz 7 000,01 *euro* un pārsniedz šo summu, nākamajos taksācijas gada ceturkšņos tā nav jāaizpilda. Mikrouzņēmumu nodokļa maksātājiem, kuru apgrozījums gadā nepārsniedz 7000 *euro*, mikrouzņēmumu nodokļa deklarācijas 5.1rinda nav jāaizpilda. Savukārt mikrouzņēmumu nodokļa deklarācijas 8.rinda „Aprēķinātais mikrouzņēmumu nodoklis 9 procentu apmērā no ceturkšņa apgrozījuma, kas no gada sākuma nepārsniedz 7 000 *euro* (5.r. x 9 %)” un 8.1 rinda „Aprēķinātais mikrouzņēmumu nodoklis no ceturkšņa apgrozījuma, kas no gada sākuma ir no 7 000,01 *euro*, bet nepārsniedz 100 000 *euro*, vai no apgrozījuma, ja apgrozījums no gada sākuma pārsniedz 100 000 *euro* un tiek piemērota Mikrouzņēmumu nodokļa likuma 6. panta 3.1daļa (5.1r. x 11% (2015.gadā), 5.1 r. x 13% (2016.gadā), 5.1 r. x 15% (sākot ar 2017.gadu)” nerada administratīvo slogu, jo tiek aizpildītas automātiski.  Ņemot vērā minēto, mikrouzņēmumu nodokļa maksātājiem rodas pienākums sadalīt mikrouzņēmuma apgrozījumu līdz 7000 *euro* un no 7000,01 līdz 100 000 *euro*, attiecīgi apgrozījumu virs 7000,01 *euro* norādot citā mikrouzņēmumu nodokļa deklarācijas rindā. |
| 3. | Administratīvo izmaksu monetārs novērtējums | Informācijas sniegšanas pienākuma radītās izmaksas jeb administratīvās izmaksas (C) – 3 457,33 *euro*.  C = (f x l) x (n x b)  C = (4,11 x 0,05) x (16 824 x 1)  C = 3 457,33  kur  4,11 – stundas samaksas likme (Ls 2,89 = 4,11 *euro*) mikrouzņēmuma darbiniekam, kura aprēķināta, izmantojot Valsts ieņēmumu dienesta rīcībā esošo informāciju par mikrouzņēmumu darbinieku vidējo darba samaksu 2013.gadā, pieņemot, ka vidēji mēnesī ir 21 astoņu stundu darba diena;  0,05 – mikrouzņēmumu nodokļa deklarācijas jaunu rindu aizpildīšanai plānots papildus patērētais laiks (3 minūtes) izteikts kā daļskaitlis;  16 824 – mikrouzņēmumu nodokļa maksātāju skaits, kam apgrozījums 2013.gadā pārsniedza 7000 *euro* (4 919,63 latu);  1 – mikrouzņēmumu nodokļa deklarācijas sniegšanas skaits gadā, kad mikrouzņēmuma apgrozījums jānorāda gan mikrouzņēmumu nodokļa deklarācijas 5.rindā (apgrozījums, kas no gada sākuma nepārsniedz 7000 *euro*), gan 5.1rindā (apgrozījums, kas no gada sākuma pārsniedz 7000 *euro*, bet nepārsniedz 100 000 *euro*, vai pārsniedz 100 000 *euro*, bet tiek piemērota Mikrouzņēmuma nodokļa likuma 6.panta 3.1daļa). |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **n-tais gads** | | Turpmākie trīs gadi (*euro*) | | |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  | | | | |
| 6.1. detalizēts ieņēmumu aprēķins |  | | | | |
| 6.2. detalizēts izdevumu aprēķins | **VID IS izmaiņu veikšanai nepieciešamais finansējums:**   |  |  | | --- | --- | | VID informācijas sistēma | Izmaksas, *euro* | | Nodokļu informācijas sistēma | 2 547 | | Elektroniskās deklarēšanas sistēma | 5 459 | | Datu noliktavas sistēma | 3 639 | | Audita atbalsta informācijas sistēma | 2 651 | | **Kopā** | **14 296** | | | | | |
| 7. Cita informācija | Noteikumu projekta realizācijai Valsts ieņēmumu dienesta Informācijas sistēmās nepieciešamais finansējums 14 296 *euro* apmērā, lai veiktu izmaiņas informācijas sistēmās, tiks nodrošināts Valsts ieņēmumu dienestam 2014.gada piešķirtā budžeta ietvaros un papildu finansējums netiks pieprasīts. Izmaksas tiks segtas no Finanšu ministrijas budžeta programmas 33.00.00 „Valsts ieņēmumu un muitas politikas nodrošināšana”  Nepieciešamā finansējuma summā ir iekļauta nepieciešamo izmaiņu projektēšana un realizācija Nodokļu informācijas sistēmā, Elektroniskās deklarēšanas sistēmā, Datu noliktavas sistēmā un Audita atbalsta informācijas sistēmā.  Izmaiņas nepieciešams veikt Valsts ieņēmumu dienesta informācijas sistēmās, lai nodrošinātu mikrouzņēmumu nodokļa deklarāciju sākot ar 2015.gadu iesniegšanu atbilstoši noteiktajām likmēm. Izmaiņas jāveic mikrouzņēmumu nodokļa deklarācijas tabulas ierakstu apstrādē, izmaiņas lauku nosaukumos, izmaiņas mikrouzņēmumu nodokļa rindās, papildinot mikrouzņēmumu nodokļa deklarāciju ar divām jaunām rindām, izmaiņas izdrukās, izmaiņas deklarāciju aizpildīšanas vednī, jaunu objektu un filtru izveidošana analīzes sistēmā, kā arī izmaiņas definīcijās. | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību akta projekti | Projekts šo jomu neskar |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Noteikumu projekta izpilde nepaplašina un nesašaurina Valsts ieņēmumu dienesta līdzšinējās funkcijas un uzdevumus, neietekmē pieejamos cilvēkresursus, kā arī noteikumu projekts nenosaka jaunas institūcijas veidošanu, vai institūciju reorganizāciju un likvidāciju. |
| 3. | Cita informācija | Nav |

Anotācijas V un VI sadaļa – projekts šīs jomas neskar.

Finanšu ministrs A.Vilks

2014.09.10. 10:11

1544

Inese Riekstiņa

Valsts ieņēmumu dienesta

Nodokļu pārvaldes Fizisko personu

tiešo nodokļu metodikas daļas

Pirmās nodaļas galvenā nodokļu inspektore

67121816, fakss 67122947

[Inese.Riekstina@vid.gov.lv](mailto:Inese.Riekstina@vid.gov.lv)